OSNOVNA ŠKOLA KRALJA TOMISLAVA

 NAŠICE

KLASA: 003-06/17-01/016

URBROJ: 2149/13-11-17-02

Našice, 28. rujna 2017.

**ZAPISNIK**

šeste sjednice Školskog odbora održane u utorak, 28. rujna 2017. godine. početkom u 19,00 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Branko Malenica, Miroslav Kojić, Marko Žigić, Ana Vrlja, Vlado Keglević, Dušan Nekić, Vlatka Zahirović, ravnateljica i Blanka Sertić, tajnik škole kao zapisničar.

Predsjednica Iva Ramljak, pozdravlja sve nazočne članove Školskog odbora i konstatira potrebnu većinu za pravovaljano odlučivanje.

Nazočno je svih sedam (7) članova Školskog odbora.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika pete sjednice Školskog odbora
2. Donošenje Odluka o usvajanju Godišnjeg plana i programa rada škole za školsku 2017/2018. godinu
3. Donošenje Odluke o usvajanju Školskog kurikuluma za školsku 2017/2018. godinu
4. Natječajni postupak-zasnivanje radnog odnosa uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi.
5. Pitanja i prijedlozi i

**DOPUNA DNEVNOG REDA :**

Izvješće o realizaciji Godišnjeg plana i programa rada škole u školskoj 2016/2017. godini

Predloženi dnevni red i dopuna dnevnog reda jednoglasno se usvajaju.

**Točka 1.**

Predsjednica Školskog odbora izvješćuje o realizaciji zaključaka pete sjednice Školskog odbora. Na tekst zapisnika i zaključaka donesenih na petoj sjednici Školskog odbora održanoj 12. rujna 2017. godine nema primjedbi te se jednoglasno donosi sljedeća

 **ODLUKA**

 **Školski odbor jednoglasno donosi odluku o usvajanju zapisnika pete sjednice Školskog odbora održane 12. rujna 2017. godine.**

**Točka 2.**

Ravnateljica putem putem projekcije podnosi Izvješće o realizaciji Godišnjeg plana i programa rada škole u školskoj 2016/2017. godini, a nakon toga upoznaje Školski odbor sa sadržajem Godišnjeg plana i programa rada škole za školsku 2017/2018. godinu.

Rasprave nema te se jednoglasno sljedeća

 **ODLUKA**

**Školski odbor prihvaća Izvješće o realizaciji Godišnjeg plana i programa rada škole u školskoj 2016/2017. godini.**

 **Školski odbor jednoglasno donosi odluku o usvajanju** **Godišnjeg plana i programa rada škole za školsku 2017/2018. godinu.**

 **Točka 3.**

 Ravnateljica prezentira sadržaj Školskog kurikuluma za školsku 2017/2018. godinu putem projektora.

Primjedbi nema, osim pohvale na opseg kurikuluma i količinu planiranih aktivnosti tijekom školske godine.

Nakon kraće rasprave, Školski odbor jednoglasno donosi sljedeću

 **ODLUKU**

 **Školski odbor donosi Odluku o usvajanju** **Školskog kurikuluma za školsku 2017/2018. godinu.**

 **Školski kurikulum će biti objavljen na web stranici škole.**

**Točka 4.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14. i 7/17. ) Osnovna škola kralja Tomislava, Našice, objavila je dana 15. rujna 2017. godine natječaj za popunu radnih mjesta:

**1. Učitelj razredne nastave** – neodređeno, puno radno vrijeme, rad u Područnom odjelu Gradac Našički

**2. Učitelj razredne nastave** – određeno, puno radno vrijeme, rad u Područnoj školi Velimirovac, zamjena za vrijeme rodiljnog dopusta, a do povratka radnice na rad

**3.**  **Učitelj hrvatskog jezika** – određeno, puno radno vrijeme, zamjena za vrijeme rodiljnog dopusta, a do povratka radnice na rad

**4.**  **Učitelj edukator -rehabilitator** – određeno, puno radno vrijeme, zamjena za vrijeme rodiljnog dopusta, rad u posebnom razrednom odjelu, a do povratka radnice na rad

**5. Učitelj engleskog jezika** - određeno, puno radno vrijeme, zamjena za vrijeme roditeljskog dopusta, a do povratka radnice na rad

**6. Učitelj biologije i kemije** - određeno, puno radno vrijeme, zamjena za vrijeme roditeljskog dopusta, a do povratka radnice na rad

**7. Kuhar** – određeno, nepuno radno vrijeme, zamjena radnice za vrijeme rada s nepunim radnim vremenom, a do povratka na rad s punim radnim vremenom

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 15. rujna 2017. godine.

 Rok za prijavu kandidata je od **16. rujna 2017. do 23. rujna 2017. godine.**

1. Prijavu na natječaj za radno mjesto razredne nastave u PO Gradac i PŠ Velimirovac podnijelo je dvadesetosam (28) kandidata. Sve prijave su pravovremene i potpune.

Privitak: Tablica kandidata

Ravnateljica predlaže zasnivanje radnog odnosa u Područnom odjelu Gradac s Jelenom Šimunović Antunović.

Školski odbor suglasan je s prijedlogom ravnateljice za zasnivanje radnog odnosa s Jelenom Šimunović Antunović i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Jelenom Šimunović Antunović magistrom primarnog obrazovanja na radnom mjestu učiteljice razredne nastave u PO Gradac, na neodređeno, puno radno vrijeme.**

 2. Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Anom Govorko, magistrom primarnog obrazovanja na određeno, puno radno vrijeme, rad u Područnoj školi Velimirovac.

 Školski odbor suglasan je s prijedlogom ravnateljice za zasnivanje radnog odnosa s imenovanim i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Anom Govorko, magistrom primarnog obrazovanja na određeno, puno radno vrijeme do povratka Zrinke Pinter na rad.**

3. Prijavu na natječaj za radno mjesto učitelja hrvatskog jezika podnijelo je dvadesetosam (28) kandidata. Sve prijave su pravovremene i potpune.

Privitak: Tablica kandidata

Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Josipom Zebić na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s imenovanom i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Josipom Zebić, VSS, profesoricom hrvatskog jezika i književnosti na određeno, puno radno vrijeme do povratka Brankice Živković na rad.**

4. Prijavu na natječaj za radno mjesto učitelja edukatora -rehabilitatora podnijelo je pet (5) kandidata. Sve prijave su pravovremene i potpune.

Privitak: Tablica kandidata

Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Anom Galetić na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s imenovanom i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Anom Galetić, magistrom primarnog obrazovanja na određeno, puno radno vrijeme.**

**Zbog kriterija nestručnosti predložene kandidatkinje natječaj će se ponoviti u roku od 5 mjeseci.**

Radna mjesta učitelja engleskog jezika i kuhara neće se popunjavati zbog formalno pravne procedure jer do trenutka objave natječaja nije stigla obavijest Ureda državne uprave o suglasnosti za objavu natječaja i popunjavanje tih radnih mjesta.

Radno mjesto učitelja biologije i kemije se također neće popuniti natječajem zbog povratka na rad Ane Petrošević, dana 1. studenog 2017. godine.

**Točka 5.**

1. Marija Tomičić, učiteljica razredne nastave se nalazi na bolovanju zbog održavanja trudnoće te je potrebno popuniti to radno mjesto. Ravnateljica je na temelju članka 114. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14. i 7/17.) zaposlila Tanju Kozina, magistra primarnog obrazovanja na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s Tanjom Kozinom i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Tanjom Kozinom, magistrom primarnog obrazovanja na određeno, puno radno vrijeme do popune radnog mjesta natječajem, a najduže do 60 dana.**

Sjednica je zaključena u 20,00 sati.

Zapisničar: Predsjednica Školskog odbora:

Blanka Sertić Iva Ramljak